
	Tarkistukset säädösesitykseen

	Palstoina esitettävät parlamentin tarkistukset

Poistettava teksti merkitään vasempaan palstaan lihavoidulla kursiivilla. Tekstiä korvattaessa muutosmerkinnät tehdään molempiin palstoihin lihavoidulla kursiivilla. Uusi teksti merkitään oikeaan palstaan lihavoidulla kursiivilla.

Konsolidoituna tekstinä esitettävät parlamentin tarkistukset

LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta Euroopan parlamentin ja neuvoston asetukseksi Schengen-aluetta, Euroopan yhdennettyä rajaturvallisuutta ja yhteistä viisumipolitiikkaa koskevan unionin tuen vahvistamisesta vuosiksi 2028–2034
(COM(2025)0541 – C10‑0176/2025 – 2025/0541(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0541),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan, 77 artiklan 2 kohdan ja 79 artiklan 2 kohdan c ja d alakohdan, joiden mukaisesti komissio on antanut ehdotuksen Euroopan parlamentille (C10‑0176/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon budjettivaliokunnan talousarvionäkökohtia koskevan arvion,
–	ottaa huomioon Euroopan talous- ja sosiaalikomitean 19. helmikuuta 2026 antaman lausunnon[footnoteRef:1], [1:  Ei vielä julkaistu virallisessa lehdessä.] 

–	ottaa huomioon työjärjestyksen 60 ja 58 artiklan,
–	ottaa huomioon kansalaisvapauksien sekä oikeus- ja sisäasioiden valiokunnan mietinnön (A10‑0000/2026),
1.	vahvistaa jäljempänä esitetyn ensimmäisen käsittelyn kannan;
2.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
3.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.
<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus asetukseksi</DocAmend>
<Article>Johdanto-osan 9 kappale</Article>
	

	Komission teksti
	Tarkistus

	(9)	Globaalin toimintaympäristön muuttuessa ja epävakauden lisääntyessä unionin ja sen jäsenvaltioiden on yhdistettävä resurssinsa suojellakseen tehokkaasti unionin ulkorajoja puuttumalla muun muassa laittomaan muuttoliikkeeseen, muuttajien salakuljetukseen ja ihmiskauppaan sekä reagoimalla valtiollisiin toimijoihin, jotka keinotekoisesti luovat ja helpottavat laitonta muuttoliikettä välineellistämällä muuttovirtoja poliittisiin tarkoituksiin ja käyttämällä hybridisodankäyntitaktiikoita, kuten muuttoliikkeen käyttämistä aseena7, Euroopan unionin ja sen jäsenvaltioiden vakauden horjuttamiseksi. Jäsenvaltioiden kansallista ja alueellista kumppanuutta koskevissa suunnitelmissa olisi koko Schengen-alueen kattavan solidaarisuuden ja unionin ulkorajojen suojelua koskevan jaetun vastuun hengessä otettava asianmukaisesti huomioon haasteet, joita on havaittu erityisesti Euroopan yhdennetyn rajaturvallisuuden strategian ja eurooppalaista viisumipolitiikkaa koskevan strategian yhteydessä sekä Schengen-järjestelmän uudessa tietoteknisessä arkkitehtuurissa, joka perustuu ulkorajoilla ja turvallisuudenhallinnassa käytettäviin laaja-alaisiin tietojärjestelmiin sekä näiden järjestelmien yhteentoimivuuteen. Lisäksi olisi harkittava teknologian ja digitaalisten ratkaisujen käyttöönottoa rajavalvontamission tukemiseksi.
	(9)	Globaalin toimintaympäristön muuttuessa ja epävakauden lisääntyessä unionin ja sen jäsenvaltioiden on yhdistettävä resurssinsa ja varmistettava riittävien fyysisten, teknisten, inhimillisten ja hallinnollisten valmiuksien saatavuus suojellakseen tehokkaasti unionin ulkorajoja puuttumalla muun muassa laittomaan muuttoliikkeeseen, muuttajien salakuljetukseen ja ihmiskauppaan sekä reagoimalla valtiollisiin toimijoihin, jotka keinotekoisesti luovat ja helpottavat laitonta muuttoliikettä välineellistämällä muuttovirtoja poliittisiin tarkoituksiin ja käyttämällä hybridisodankäyntitaktiikoita, kuten muuttoliikkeen käyttämistä aseena7, Euroopan unionin ja sen jäsenvaltioiden vakauden horjuttamiseksi. Jäsenvaltioiden kansallista ja alueellista kumppanuutta koskevissa suunnitelmissa olisi koko Schengen-alueen kattavan solidaarisuuden ja unionin ulkorajojen suojelua koskevan jaetun vastuun hengessä otettava asianmukaisesti huomioon haasteet, joita on havaittu erityisesti Euroopan yhdennetyn rajaturvallisuuden strategian ja eurooppalaista viisumipolitiikkaa koskevan strategian yhteydessä sekä Schengen-järjestelmän uudessa tietoteknisessä arkkitehtuurissa, joka perustuu ulkorajoilla ja turvallisuudenhallinnassa käytettäviin laaja-alaisiin tietojärjestelmiin sekä näiden järjestelmien yhteentoimivuuteen. Lisäksi olisi harkittava teknologian ja digitaalisten ratkaisujen käyttöönottoa rajavalvontamission tukemiseksi.

	__________________
	__________________

	7 Komission tiedonanto Euroopan parlamentille ja neuvostolle muuttoliikkeen käyttämiseen aseena liittyvien hybridiuhkien torjumisesta ja turvallisuuden vahvistamisesta EU:n ulkorajoilla (COM(2024) 570 final, 11.12.2024).
	7 Komission tiedonanto Euroopan parlamentille ja neuvostolle muuttoliikkeen käyttämiseen aseena liittyvien hybridiuhkien torjumisesta ja turvallisuuden vahvistamisesta EU:n ulkorajoilla (COM(2024) 570 final, 11.12.2024).


Or. <Original>{EN}en</Original>
</Amend>
<Amend>Tarkistus		<NumAm>2</NumAm>
<DocAmend>Ehdotus asetukseksi</DocAmend>
<Article>Johdanto-osan 10 kappale</Article>
	

	Komission teksti
	Tarkistus

	(10)	Unionin tuella olisi osaltaan varmistettava yhtenäisyys, johdonmukaisuus, synergiat ja täydentävyys unionin sisäisten ja ulkoisten politiikkojen kesken. Muuttoliike-, turvapaikka-, palauttamis- ja ulkopolitiikkojen keskinäistä johdonmukaisuutta on lisättävä, ja on tärkeää varmistaa, että tämän asetuksen mukaisella unionin ulkoisella avulla ja unionin tuella edistetään koordinoitua, kokonaisvaltaista ja jäsenneltyä lähestymistapaa muuttoliikkeeseen, maksimoidaan synergiat ja lisätään vipuvaikutusta. Tämän asetuksen mukaiseen unionin tukeen voi asianmukaisesti perustelluissa tapauksissa kuulua myös EU:n edustustoille annettava resurssituki, jota koordinoidaan jäsenvaltioiden ja komission välillä ohjelmasuunnittelu- ja täytäntöönpanovaiheissa.
	(10)	Unionin tuella olisi osaltaan varmistettava yhtenäisyys, johdonmukaisuus, synergiat ja täydentävyys unionin sisäisten ja ulkoisten politiikkojen kesken. On tärkeää, että komissio varmistaa koordinoinnin muiden asiaankuuluvien EU:n rahastojen, kuten turvapaikka-, maahanmuutto- ja kotouttamisrahaston sekä sisäisen turvallisuuden rahaston, kanssa EU:n rahoituksen vaikutuksen maksimoimiseksi ja päällekkäisyyksien välttämiseksi. Muuttoliike-, turvapaikka-, palauttamis- ja ulkopolitiikkojen keskinäistä johdonmukaisuutta on lisättävä, ja on tärkeää varmistaa, että tämän asetuksen mukaisella unionin ulkoisella avulla ja unionin tuella edistetään koordinoitua, kokonaisvaltaista ja jäsenneltyä lähestymistapaa muuttoliikkeeseen, maksimoidaan synergiat ja lisätään vipuvaikutusta mielekkään ja tulossuuntautuneen yhteistyön edistämiseksi kolmansien maiden ja asiaankuuluvien sidosryhmien kanssa. Tämän asetuksen mukaiseen unionin tukeen voi kuulua kolmansissa maissa toteutettuja toimia, mukaan lukien EU:n edustustoille annettava resurssituki, jota koordinoidaan jäsenvaltioiden ja komission välillä ohjelmasuunnittelu- ja täytäntöönpanovaiheissa.


Or. <Original>{EN}en</Original>
</Amend>
<Amend>Tarkistus		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 12 kappale</Article>
	

	Komission teksti
	Tarkistus

	(12)	Koska rajaturvallisuutta ja viisumipolitiikkaa koskevat haasteet muuttuvat jatkuvasti, unionin tuen kohdentamista on tarpeen mukauttaa rajaturvallisuuden ja viisumipolitiikan painopisteissä tapahtuviin muutoksiin, mukaan lukien muutokset, jotka johtuvat paineen lisääntymisestä rajoilla, ja rahoitus on kohdennettava painopisteisiin, joilla on suurin unionin tason lisäarvo. Jotta voidaan vastata kiireellisiin tarpeisiin ja politiikan ja unionin painopisteiden muutoksiin sekä ohjata rahoitusta toimiin, joilla on suurta unionin lisäarvoa, osa unionin tuesta olisi toteutettava Euroopan taloudellisen, sosiaalisen ja alueellisen yhteenkuuluvuuden, maatalouden ja maaseudun, kalatalouden ja merielinkeinojen, vaurauden ja turvallisuuden rahaston perustamisesta annetulla asetuksella (EU) [...] perustetun EU-välineen kautta käyttäen suoraa, yhteistyöhön perustuvaa ja välillistä hallinnointia. Tämä EU-väline tarjoaa joustovaraa unionin tuen hallinnoinnissa, ja yhteistyöhön perustuvan hallinnoinnin osalta se olisi pantava täytäntöön jäsenvaltioiden kansallisten ja alueellisten kumppanuussuunnitelmien kautta.
	(12)	Koska rajaturvallisuutta ja viisumipolitiikkaa koskevat haasteet muuttuvat jatkuvasti, unionin tuen kohdentamista on tarpeen mukauttaa rajaturvallisuuden ja viisumipolitiikan painopisteissä tapahtuviin muutoksiin, mukaan lukien muutokset, jotka johtuvat paineen lisääntymisestä rajoilla, ja rahoitus on kohdennettava painopisteisiin, joilla on suurin unionin tason lisäarvo. Jotta voidaan vastata kiireellisiin tarpeisiin ja politiikan ja unionin painopisteiden muutoksiin sekä ohjata rahoitusta toimiin, joilla on suurta unionin lisäarvoa, osa unionin tuesta olisi toteutettava Euroopan taloudellisen, sosiaalisen ja alueellisen yhteenkuuluvuuden, maatalouden ja maaseudun, kalatalouden ja merielinkeinojen, vaurauden ja turvallisuuden rahaston perustamisesta annetulla asetuksella (EU) [...] perustetun EU-välineen kautta käyttäen suoraa, yhteistyöhön perustuvaa ja välillistä hallinnointia. Näiden painopisteiden huomioimiseksi kiireelliset tarpeet ja ensisijaiset haasteet olisi yksilöitävä unionin tason seurantamekanismien ja -välineiden perusteella, mukaan lukien Schengen-arviointien, Frontexin haavoittuvuusarvioinnin ja toimivaltaisten unionin elinten, toimistojen ja virastojen toimivaltuuksiensa rajoissa tekemien asiaankuuluvien analyysien perusteella. Tämä EU-väline tarjoaa joustovaraa unionin tuen hallinnoinnissa, ja yhteistyöhön perustuvan hallinnoinnin osalta se olisi pantava täytäntöön jäsenvaltioiden kansallisten ja alueellisten kumppanuussuunnitelmien kautta. Tällä joustavuudella olisi varmistettava, että tukea voidaan suunnata viipymättä toimenpiteisiin, joilla vahvistetaan välittömiä operatiivisia valmiuksia erityisesti kaikkein suojattomammilla ulkorajaosuuksilla, sekä investointeihin, joilla on mitattavissa oleva ja kestävä vaikutus turvallisuuteen, menettelyjen tehokkuuteen ja häiriönsietokykyyn Schengen-alueella.


Or. <Original>{EN}en</Original>
</Amend>
<Amend>Tarkistus		<NumAm>4</NumAm>
<DocAmend>Ehdotus asetukseksi</DocAmend>
<Article>Johdanto-osan 13 kappale</Article>
	

	Komission teksti
	Tarkistus

	(13)	Komission ja jäsenvaltioiden olisi varmistettava, että unionin elinten, toimistojen ja virastojen tietämys ja kokemus otetaan huomioon toteutettaessa toimenpiteitä tai vastattaessa haasteisiin, jotka liittyvät muuttoliikkeen hallintaan, rajavalvontaan ja -turvallisuuteen tai sisäiseen turvallisuuteen. Tarvittaessa komission olisi myös voitava ottaa asiaankuuluvat unionin elimet, toimistot ja virastot mukaan toimiin, joilla pyritään varmistamaan, että unionin tuella tuetut toimet ovat asiaa koskevan unionin säännöstön ja sovittujen unionin painopisteiden mukaisia.
	(13)	Komission ja jäsenvaltioiden olisi varmistettava, että unionin elinten, toimistojen ja virastojen tietämys ja kokemus otetaan huomioon toteutettaessa toimenpiteitä tai vastattaessa haasteisiin, jotka liittyvät muuttoliikkeen hallintaan, rajavalvontaan ja -turvallisuuteen tai sisäiseen turvallisuuteen, hyödyntämällä muun muassa täysipainoisesti niiden operatiivisia ja analyyttisiä valmiuksia ja varmistamalla tehokas koordinointi ja tietojenvaihto näiden elinten, toimistojen ja virastojen kanssa. Tarvittaessa komission olisi myös voitava ottaa asiaankuuluvat unionin elimet, toimistot ja virastot mukaan toimiin, joilla pyritään varmistamaan, että unionin tuella tuetut toimet ovat asiaa koskevan unionin säännöstön ja sovittujen unionin painopisteiden mukaisia.


Or. <Original>{EN}en</Original>
</Amend>
<Amend>Tarkistus		<NumAm>5</NumAm>
<DocAmend>Ehdotus asetukseksi</DocAmend>
<Article>Johdanto-osan 16 kappale</Article>
	

	Komission teksti
	Tarkistus

	(16)	Unionin tuella olisi edistettävä viisumien käsittelyn nykyaikaistamista ja tehostamista turvallisuuteen ja laittomaan muuttoliikkeeseen liittyvien riskien havaitsemisen ja arvioinnin osalta sekä varmistettava viisumisäännöstön tehokas täytäntöönpano. Unionin tuella olisi erityisesti edistettävä viisumihakemusten käsittelyn digitalisointia, jonka tavoitteena on mahdollistaa nopeat, suojatut ja asiakaslähtöiset viisumimenettelyt sekä viisuminhakijoiden että konsulaattien hyödyksi. Unionin tuella olisi myös parannettava viisuminhakijoille tarjottavia palveluja muun muassa laajentamalla konsulipalvelujen maailmanlaajuista kattavuutta.
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>6</NumAm>
<DocAmend>Ehdotus asetukseksi</DocAmend>
<Article>Johdanto-osan 17 kappale</Article>
	

	Komission teksti
	Tarkistus

	(17)	Jäsenvaltiot voivat tukeutua kumppanuuden periaatteeseen unionin tuen täytäntöönpanossa varmistaakseen hallinnointimallin jatkuvuuden.
	(17)	Jäsenvaltiot voivat tukeutua kumppanuuden periaatteeseen unionin tuen täytäntöönpanossa varmistaakseen hallinnointimallin jatkuvuuden muun muassa varmistamalla, että alue- ja paikallisviranomaiset osallistuvat asianmukaisesti jäsenvaltioiden kansallisten ja alueellisten kumppanuussuunnitelmien valmisteluun ja täytäntöönpanoon erityisten institutionaalisten kehysten mukaisesti.


Or. <Original>{EN}en</Original>
</Amend>
<Amend>Tarkistus		<NumAm>7</NumAm>
<DocAmend>Ehdotus asetukseksi</DocAmend>
<Article>Johdanto-osan 17 a kappale (uusi)</Article>
	

	Komission teksti
	Tarkistus

	
	(17 a)	Unionin tuella olisi osaltaan edistettävä palautuspolitiikan toimivuutta, sillä se on olennainen osa hyvin toimivaa muuttoliikkeen hallintajärjestelmää. Sillä olisi erityisesti tuettava jäsenvaltioita nopeiden, tehokkaiden ja kestävien palautusten varmistamisessa muun muassa kolmansien maiden kanssa tehtävän takaisinotto- ja uudelleenkotouttamisyhteistyön tehostamisen avulla.


Or. <Original>{EN}en</Original>
</Amend>
<Amend>Tarkistus		<NumAm>8</NumAm>
<DocAmend>Ehdotus asetukseksi</DocAmend>
<Article>Johdanto-osan 24 a kappale (uusi)</Article>
	

	Komission teksti
	Tarkistus

	
	(24 a)	Tämän asetuksen säännösten ja sen hallintojärjestelyjen olisi edistettävä budjettivallan käyttäjän asianmukaista päätöksentekoa ja asianmukaista parlamentaarista valvontaa. Etenkin Schengen-aluetta, Euroopan yhdennettyä rajaturvallisuutta ja yhteistä viisumipolitiikkaa koskevan unionin tuen sisäisen rakenteen mahdollinen täsmentäminen olisi otettava asianmukaisesti huomioon budjettinimikkeistössä ottamalla käyttöön vastaavat budjettikohdat.


Or. <Original>{EN}en</Original>
</Amend>
<Amend>Tarkistus		<NumAm>9</NumAm>
<DocAmend>Ehdotus asetukseksi</DocAmend>
<Article>Johdanto-osan 24 b kappale (uusi)</Article>
	

	Komission teksti
	Tarkistus

	
	(24 b)	Tämän asetuksen vaikutukset unionin talousarvioon on arvioitu1 a Euroopan unionin toiminnasta tehdyn sopimuksen 310 artiklan 4 kohdan mukaisesti. Sen täytäntöönpanoon olisi osoitettava riittävät varat ja henkilöresurssit ottaen samalla huomioon sen rahoituksen vaikutukset muihin unionin ohjelmiin tai toimintapolitiikkoihin ja varmistaen sen yhteensopivuuden monivuotisen rahoituskehyksen kanssa sekä Euroopan parlamentin ja neuvoston asetuksessa (EU, Euratom) 2024/25091 b vahvistettujen talousarvioperiaatteiden kanssa.

	
	__________________

	
	1 a Euroopan parlamentin budjettivaliokunnan talousarvionäkökohtia koskeva arvio, annettu 17 päivänä huhtikuuta 2026, ehdotuksesta Euroopan parlamentin ja neuvoston asetukseksi Schengen-aluetta, Euroopan yhdennettyä rajaturvallisuutta ja yhteistä viisumipolitiikkaa koskevan unionin tuen vahvistamisesta vuosiksi 2028–2034 (COM(2025)0541).

	
	1 b Euroopan parlamentin ja neuvoston asetus (EU, Euratom) 2024/2509, annettu 23 päivänä syyskuuta 2024, unionin yleiseen talousarvioon sovellettavista varainhoitosäännöistä (EUVL L, 2024/2509, 26.9.2024, ELI: http://data.europa.eu/eli/reg/2024/2509/oj).


Or. <Original>{EN}en</Original>
</Amend>
<Amend>Tarkistus		<NumAm>10</NumAm>
<DocAmend>Ehdotus asetukseksi</DocAmend>
<Article>1 artikla – 2 a kohta (uusi)</Article>
	

	Komission teksti
	Tarkistus

	
	Tämä unionin tuki vapautetaan asetuksen (EU) xxxx/xxx (tuloksellisuusasetus) 5, 6 ja 7 artiklassa tarkoitettujen horisontaalisten periaatteiden soveltamisvaatimuksesta.


Or. <Original>{EN}en</Original>
</Amend>
<Amend>Tarkistus		<NumAm>11</NumAm>
<DocAmend>Ehdotus asetukseksi</DocAmend>
<Article>1 artikla – 2 b kohta (uusi)</Article>
	

	Komission teksti
	Tarkistus

	
	Tästä unionin tuesta rahoitettavat menot jätetään asetuksen (EU) xxxx/xx (tuloksellisuusasetus) 4 artiklassa määritellyn ilmasto- ja ympäristömenotavoitteen laskentaperusteen ulkopuolelle.


Or. <Original>{EN}en</Original>
</Amend>
<Amend>Tarkistus		<NumAm>12</NumAm>
<DocAmend>Ehdotus asetukseksi</DocAmend>
<Article>3 artikla – 1 kohta – 1 alakohta – b alakohta</Article>
	

	Komission teksti
	Tarkistus

	b)	tuetaan ulkorajoilla tehokasta Euroopan yhdennettyä rajaturvallisuutta, jota ylläpitää eurooppalainen raja- ja merivartiosto ja josta yhteisvastuun kantavat Euroopan raja- ja merivartiovirasto ja rajaturvallisuudesta vastaavat kansalliset viranomaiset, muun muassa innovatiivisilla menetelmillä ja uusilla teknologioilla laillisten rajanylitysten helpottamiseksi, laittoman maahanmuuton, rajat ylittävän rikollisuuden sekä laittoman muuttoliikkeen välineellistämisen ja aseena käyttämisen ehkäisemiseksi ja havaitsemiseksi sekä tehokkaan palauttamisen edistämiseksi;
	b)	tuetaan ulkorajoilla tehokasta Euroopan yhdennettyä rajaturvallisuutta, jota ylläpitää eurooppalainen raja- ja merivartiosto ja josta yhteisvastuun kantavat Euroopan raja- ja merivartiovirasto ja rajaturvallisuudesta vastaavat kansalliset viranomaiset, muun muassa innovatiivisilla menetelmillä ja uusilla teknologioilla laillisten rajanylitysten helpottamiseksi, laittoman maahanmuuton, rajat ylittävän rikollisuuden, laittoman muuttoliikkeen välineellistämisen ja aseena käyttämisen ja muiden hybridiuhkien ehkäisemiseksi ja havaitsemiseksi sekä tehokkaan palauttamisen edistämiseksi;


Or. <Original>{EN}en</Original>
</Amend>
<Amend>Tarkistus		<NumAm>13</NumAm>
<DocAmend>Ehdotus asetukseksi</DocAmend>
<Article>3 artikla – 3 kohta</Article>
	

	Komission teksti
	Tarkistus

	3.	Jäsenvaltioiden on varmistettava, että niiden kansallisten ja alueellisten kumppanuussuunnitelmien painopisteet sisältävät toimia tämän asetuksen mukaisen unionin tuen kunkin tavoitteen saavuttamiseksi ja että varojen jakaminen eri tavoitteisiin on oikeassa suhteessa havaittuihin haasteisiin ja tarpeisiin.
	3.	Jäsenvaltioiden on varmistettava, että niiden kansallisten ja alueellisten kumppanuussuunnitelmien painopisteet sisältävät toimia tämän asetuksen mukaisen unionin tuen kunkin tavoitteen saavuttamiseksi ja että varojen jakaminen eri tavoitteisiin on oikeassa suhteessa havaittuihin haasteisiin ja tarpeisiin, mukaan lukien ulkorajaosuuksien altistumistaso, toimivaltaisille viranomaisille aiheutuva operatiivinen rasite, turvallisuusriskit ja tarve varmistaa kapasiteetin kestävyys ajan mittaan.


Or. <Original>{EN}en</Original>
</Amend>
<Amend>Tarkistus		<NumAm>14</NumAm>
<DocAmend>Ehdotus asetukseksi</DocAmend>
<Article>3 a artikla (uusi)</Article>
	

	Komission teksti
	Tarkistus

	
	3 a artikla

	
	Schengen-aluetta, Euroopan yhdennettyä rajaturvallisuutta ja yhteistä viisumipolitiikkaa koskevan unionin tuen erityistavoitteet

	
	1.	Unionin tuella edistetään osaltaan Schengen-alueen moitteetonta toimintaa ja rajatylittävää yhteistyötä 3 artiklan 1 kohdan a alakohdassa tarkoitetun tavoitteen mukaisesti muun muassa seuraavasti:

	
	a)	tukemalla Schengen-arviointeihin ja seurantamekanismeihin perustuvien suositusten täytäntöönpanoa sekä toimenpiteitä Schengenin säännöstön soveltamiseen vaikuttavien puutteiden korjaamiseksi;

	
	b)	tukemalla toimenpiteitä, jotka edistävät Schengenin säännöstön yhdenmukaista, tehokasta ja oikea-aikaista soveltamista tämän asetuksen soveltamisalaan kuuluvilla aloilla;

	
	c)	tukemalla Schengen-alueen hallinnoinnin vahvistamiseen vaadittavia valmistelu-, seuranta-, hallintotoimia sekä teknisiä toimia, mukaan lukien arviointi- ja seurantamekanismeja tukevat toimet;

	
	d)	tukemalla Schengen-alueen moitteettoman toiminnan kannalta tarpeellisia toimia, joilla edistetään tietojen keruuta, vaihtoa ja käyttöä, riskianalyysia ja tilannetietoisuutta;

	
	e)	tukemalla toimia, jotka edistävät Schengen-alueen toiminnan kannalta merkityksellisten unionin painopisteiden täytäntöönpanoa, seurantaa ja arviointia.

	
	2.	Unionin tuella edistetään osaltaan Euroopan yhdennettyä rajaturvallisuutta 3 artiklan 1 kohdan b alakohdassa tarkoitetun tavoitteen mukaisesti muun muassa seuraavasti:

	
	a)	tukemalla sellaisten teknisten kuljetusvälineiden, valvontajärjestelmien, viestintäjärjestelmien ja tieto- ja viestintäteknologian hankintaa, ylläpitoa ja päivittämistä, jotka ovat välttämättömiä tehokkaan ja turvallisen rajaturvallisuuden kannalta;

	
	b)	tukemalla infrastruktuurin ja välineiden kehittämistä, rakentamista, mukauttamista, ylläpitoa ja nykyaikaistamista sekä laitteiden hankintaa, ylläpitoa ja päivittämistä rajanylityspaikoilla ja ulkorajoilla, mukaan lukien kiinteät, liikkuvat ja käyttövalmiit kalustot, joita tarvitaan unionin oikeuden mukaisiin rajatarkastuksiin, valvontaoperaatioihin ja niihin liittyvien menettelyjen suorittamiseen;

	
	c)	tukemalla rajaturvallisuutta edistävien laaja-alaisten tietojärjestelmien perustamista, käyttöä, ylläpitoa, päivittämistä ja yhteentoimivuutta, mukaan lukien toimia, joilla tuetaan tietojen laatua, kyberturvallisuutta, järjestelmävalmiutta ja rekisteröityjen mahdollisuutta käyttää oikeuksiaan;

	
	d)	tukemalla koulutusta, valmiuksien kehittämistä, parhaiden käytäntöjen vaihtoa ja yhteisten normien kehittämistä rajavartijoille ja muille rajavalvontatehtäviä hoitaville viranomaisille;

	
	e)	tukemalla toimenpiteitä, joilla vahvistetaan yhteistyötä ja koordinointia jäsenvaltioiden ja asiaankuuluvien unionin elinten, toimistojen ja virastojen, kuten Euroopan raja- ja merivartioviraston, eu-LISAn ja muiden toimivaltaiset unionin elinten, toimistojen ja virastojen välillä;

	
	f)	tukemalla eurooppalaista raja- ja merivartiostoa koskevia toimia, kuten valmiuksien kehittämistä, yhteisten valmiuksien kehittämistä, yhteishankintoja, yhteisten standardien laatimista, kaluston rekisteröintiä tai käyttöön asettamista Euroopan raja- ja merivartioviraston kalustoreservissä, sekä toimenpiteitä, joilla vastataan haavoittuvuusarviointien perusteella annettuihin suosituksiin;

	
	g)	tukemalla toimia, joilla edistetään Eurosurin ja muiden rajojen valvontaan, tilannetietoisuuteen, riskianalyysiin ja tietojenvaihtoon liittyvien välineiden kehittämistä, toimintaa ja käyttöä;

	
	h)	tukemalla ulkorajoilla toteutettavia seulonta- ja rajamenettelyjä edistäviä toimia, mukaan lukien unionin lainsäädännössä säädetyt operatiiviset ja tekniset toimet, laitteet, välineet, koulutus, koordinointi ja riippumattomien valvontamekanismien toiminta;

	
	i)	tukemalla innovatiivisten menetelmien ja uuden teknologian kehittämistä ja käyttöönottoa Euroopan yhdennetyn rajaturvallisuuden hyväksi.

	
	3.	Unionin tuella edistetään osaltaan yhteistä viisumipolitiikkaa 3 artiklan 1 kohdan c alakohdassa tarkoitetun tavoitteen mukaisesti muun muassa seuraavasti:

	
	a)	tukemalla viisumien käsittelyn digitalisointia ja konsulipalvelujen nykyaikaistamista, jotta viisuminhakijoille voidaan taata turvalliset, tehokkaat ja helposti saatavilla olevat menettelyt;

	
	b)	tukemalla viisumihakemusten käsittelyssä ja konsuliyhteistyössä tarvittavan infrastruktuurin, välineiden, turvatoimenpiteiden, käyttölaitteiden ja tieto- ja viestintäteknisten järjestelmien kehittämistä, päivittämistä, ylläpitoa ja käyttöä;

	
	c)	tukemalla konsuliyhteistyötä, konsuliedustusta, asiakirjojen turvallisuutta ja jäsenvaltioiden välistä yhteistyötä viisumien käsittelyssä;

	
	d)	tukemalla konsulihenkilöstön ja muun yhteiseen viisumipolitiikkaan osallistuvan henkilöstön sijoittamista, kouluttamista ja valmiuksien kehittämistä;

	
	e)	tukemalla jäsenvaltioita viisumien myöntämisessä unionin säännöstön mukaisesti, mukaan lukien tarvittaessa alueellisesti rajoitettujen viisumien myöntäminen;

	
	f)	tukemalla toimenpiteitä, jotka liittyvät Schengen-arviointien perusteella annettuihin suosituksiin yhteisen viisumipolitiikan alalla;

	
	g)	tukemalla yhteistä viisumipolitiikkaa edistävien laaja-alaisten tietojärjestelmien, mukaan lukien viisumitietojärjestelmän ja siihen liittyvän viestintäinfrastruktuurin, perustamista, käyttöä, ylläpitoa, päivittämistä ja yhteentoimivuutta;

	
	h)	tukemalla toimia, joilla parannetaan viisumiin liittyvien tieto- ja viestintäjärjestelmien tietojen laatua ja rekisteröityjen mahdollisuutta käyttää oikeuksiaan;

	
	i)	tukemalla selvityksiä, pilottihankkeita, parhaiden käytäntöjen vaihtoa, seurantaa, arviointia, tilastollisia välineitä ja innovatiivisia menetelmiä tai teknologioita, joilla edistetään yhteisen viisumipolitiikan täytäntöönpanoa ja nykyaikaistamista.

	
	4.	Unionin tuella voidaan kattaa myös operatiivista tukea, mukaan lukien tukikelpoisia henkilöstökustannuksia, viestintätoimia, teknistä tukea ja muita valmistelu-, hallinto-, seuranta-, valvonta- tai arviointitoimia, jotka ovat tarpeen 3 artiklassa vahvistettujen tavoitteiden saavuttamiseksi, mukaan lukien operatiivisen valmiuden ylläpitämiseen vaadittavat kustannukset.

	
	5.	Tässä artiklassa tarkoitetut toimien ja toimenpiteiden luokat eivät ole tyhjentäviä eivätkä ne rajoita Euroopan taloudellisen, sosiaalisen ja alueellisen yhteenkuuluvuuden, maatalouden ja maaseudun, kalastuksen ja merenkulun, vaurauden ja turvallisuuden rahastosta annetussa asetuksessa (EU) [...] ja asetuksessa (EU) xxxx/xxx (tuloksellisuusasetus) säädettyjen tukikelpoisuussääntöjen, täytäntöönpanotapojen, tuloskehyksen ja ohjelmasuunnittelujärjestelyjen soveltamista.


Or. <Original>{EN}en</Original>
</Amend>
<Amend>Tarkistus		<NumAm>15</NumAm>
<DocAmend>Ehdotus asetukseksi</DocAmend>
<Article>3 b artikla (uusi)</Article>
	

	Komission teksti
	Tarkistus

	
	3 b artikla

	
	Kolmansissa maissa toteutettavia tai niihin liittyviä toimia koskeva unionin tuki

	
	Unionin tukea voidaan antaa kolmansissa maissa toteutettaviin tai niihin liittyviin toimiin edellyttäen, että toimet edistävät tämän asetuksen 3 artiklassa määritettyjä tavoitteita täydentäen asetuksen (EU) [Globaali Eurooppa -rahasto] mukaisesti tuettavia toimia kolmansissa maissa. Tällaisten toimien on oltava unionin sisäistä politiikkaa koskevien etujen mukaisia ja johdonmukaisia suhteessa unionissa toteutettaviin toimiin.


Or. <Original>{EN}en</Original>
</Amend>
<Amend>Tarkistus		<NumAm>16</NumAm>
<DocAmend>Ehdotus asetukseksi</DocAmend>
<Article>4 artikla – 1 kohta</Article>
	

	Komission teksti
	Tarkistus

	1.	Edellä olevassa 3 artiklassa vahvistettujen tavoitteiden toteuttamiseen varatut ohjeelliset rahoituspuitteet kaudeksi 2028–2034 ovat 15 396 750 000 euroa käypinä hintoina. Rahoituspuitteet on pantava täytäntöön Euroopan taloudellisen, sosiaalisen ja alueellisen yhteenkuuluvuuden rahaston, maatalouden ja maaseudun, kalatalouden ja merielinkeinojen, vaurauden ja turvallisuuden rahaston perustamisesta annetussa asetuksessa (EU) [...] vahvistettujen kansallisia ja alueellisia kumppanuussuunnitelmia koskevien horisontaalisten sääntöjen mukaisesti.
	1.	Edellä olevassa 3 artiklassa vahvistettujen tavoitteiden toteuttamiseen varatut ohjeelliset rahoituspuitteet kaudeksi 2028–2034 ovat [luku monivuotista rahoituskehystä 2028–2034 koskevasta ehdotuksesta laaditusta väliaikaisesta mietinnöstä (2025/0571R(APP))] käypinä hintoina ja vuoden 2025 hintoina. Rahoituspuitteet on pantava täytäntöön Euroopan taloudellisen, sosiaalisen ja alueellisen yhteenkuuluvuuden rahaston, maatalouden ja maaseudun, kalatalouden ja merielinkeinojen, vaurauden ja turvallisuuden rahaston perustamisesta annetussa asetuksessa (EU) [...] vahvistettujen kansallisia ja alueellisia kumppanuussuunnitelmia koskevien horisontaalisten sääntöjen mukaisesti.


Or. <Original>{EN}en</Original>
</Amend>
<Amend>Tarkistus		<NumAm>17</NumAm>
<DocAmend>Ehdotus asetukseksi</DocAmend>
<Article>4 artikla – 3 a kohta (uusi)</Article>
	

	Komission teksti
	Tarkistus

	
	3 a.	Vahvistaessaan 3 kohdassa tarkoitettuja, EU-välineestä osoitettavia määrärahoja komissio ottaa huomioon kiireelliset tarpeet ja ensisijaiset haasteet, jotka vaikuttavat 3 artiklassa vahvistettuihin tavoitteisiin ja jotka on yksilöity unionin tason seurantamekanismien ja -välineiden perusteella, kuten Schengen-arvioinneilla, Frontexin haavoittuvuusarvioinnilla ja toimivaltaisten unionin elinten, toimistojen ja virastojen toimivaltuuksiensa rajoissa tekemien asiaankuuluvien analyysien avulla, kun se asettaa EU-välineestä tarjottavan unionin tuen painopisteitä.


Or. <Original>{EN}en</Original>
</Amend></RepeatBlock-Amend>

[bookmark: _Toc231288863]PERUSTELUT
Komissio esitteli 16. heinäkuuta 2025 ehdotukset kolmesta ohjelmasta, joilla pyritään korvaamaan nykyiset sisäasioiden alan rahastot (turvapaikka-, maahanmuutto- ja kotouttamisrahasto, rajaturvallisuuden ja viisumipolitiikan rahoitustukiväline ja sisäisen turvallisuuden rahasto), sekä ehdotuksen kansallisten ja alueellisten kumppanuussuunnitelmien horisontaalisen rahaston perustamisesta[footnoteRef:2]. Tämä ehdotus asetukseksi Schengen-aluetta, Euroopan yhdennettyä rajaturvallisuutta ja yhteistä viisumipolitiikkaa koskevan unionin tuen vahvistamisesta vuosiksi 2028–2034 on osa kyseistä pakettia[footnoteRef:3]. Komission ehdotuksessa säädetään 15,4 miljardin euron talousarviosta vuosiksi 2028–2034. [2:  Ehdotus asetukseksi Euroopan taloudellisen, sosiaalisen ja alueellisen yhteenkuuluvuuden, maatalouden ja maaseudun, kalatalouden ja merielinkeinojen, vaurauden ja turvallisuuden rahaston perustamisesta vuosiksi 2028–2034 sekä asetuksen (EU) 2023/955 ja asetuksen (EU, Euratom) 2024/2509 muuttamisesta (2025/0240(COD)) (kansallista ja alueellista kumppanuussuunnitelmaa koskeva ehdotus).]  [3:  Mukaan lukien ehdotus asetukseksi unionin turvapaikka-asioita, muuttoliikettä ja kotouttamista koskevan unionin tuen vahvistamisesta ja ehdotus asetukseksi sisäistä turvallisuutta koskevan unionin tuen vahvistamisesta.] 


Komission mukaan vuosien 2028–2034 monivuotisen rahoituskehyksen (2028–2034 MRK) rakenteella ja lähestymistavalla on tarkoitus tarjota unionille nykyaikaistettu talousarvio, joka on entistä joustavampi ja yksinkertaisempi ja mukautettu paikallisiin tarpeisiin. Tästä näkökulmasta joustavuus tarkoittaa, että talousarviossa ”yhdistyvät vakaus ja ennustettavuus sekä rakenteelliset valmiudet mukautua muuttuviin tarpeisiin ja painopisteisiin”[footnoteRef:4]. Yksinkertaistamisella puolestaan tarkoitetaan ”EU:n rahoituksen saantia koskevien sääntöjen ja prosessien yksinkertaistamista”, jotta EU:n rahoitus on helpommin edunsaajien saatavilla, ja rahoituskehystä, joka on ”rakenteeltaan yksinkertaisempi, ohjelmia on vähemmän, hallinnollinen taakka kevenee”. [4:  Dynaaminen EU:n talousarvio tulevaisuuden tarpeisiin – Monivuotinen rahoituskehys 2028–2034 (COM(2025) 570 final).] 


Kansallisten ja alueellisten kumppanuuksien rahasto on keskeinen osa tätä muutettua rakennetta. Euroopan parlamentti korosti ehdotettua monivuotista rahoituskehystä 2028–2034 koskevassa kannassaan, että rahoituksen ehdotettu taso ei vastaa unionin strategisia tavoitteita eikä sitä mittakaavaa, jossa Euroopan kohtaamat haasteet aina turvallisuuden, puolustuksen ja muuttoliikkeen hallinnan haasteista taloudellisen ja teknologisen kilpailukyvyn haasteisiin ovat. Se korosti myös, että joustavuutta ja yksinkertaistamista on täydennettävä riittävillä resursseilla ja valmiuksilla, jotta voidaan saavuttaa konkreettisia tuloksia. Tämä on erityisen tärkeää, sillä kansallisten ja alueellisten kumppanuuksien rahastossa yhdistyvät koheesiopolitiikka, yhteiset maatalous- ja kalastuspolitiikat sekä sisäasioita, kuten muuttoliikettä, turvapaikkoja, rajavalvontaa, Schengen-järjestelmää, viisumeja ja sisäistä turvallisuutta, koskevat politiikat. Rahasto toteutetaan joko jäsenvaltioiden itse laatimien, komission arvioimien ja neuvoston hyväksymien kansallisten ja alueellisten kumppanuussuunnitelmien kautta tai sellaisen EU-välineen avulla, joka täydentäisi täytäntöönpanoa kansallisella ja alueellisella tasolla ja tukisi valtioiden välisiä innovatiivisia hankkeita.

Tämän ehdotuksen ja kansallisten ja alueellisten kumppanuuksien rahaston välillä on siis läheinen yhteys. Vaikka tässä ehdotuksessa määritellään rahoituspuitteet ja toimintapoliittiset tavoitteet, sen täytäntöönpano kuuluu kansallisten ja alueellisten kumppanuuksien rahaston viitekehykseen. Kansallisten ja alueellisten kumppanuuksien rahaston yhteydessä todetaan, että alakohtaisissa säännöksissä voidaan vahvistaa kansallisten ja alueellisten kumppanuuksien rahastoa täydentäviä erityisehtoja, mutta näiden ehtojen ei tulisi olla ristiriidassa rahaston ehtojen kanssa. Epäselvissä tapauksissa rahaston ehdot ovat ensisijaisia (johdanto-osan 8 kappale). Kansallista ja alueellista kumppanuussuunnitelmaa koskevan ehdotuksen liitteessä I määritetään kunkin jäsenvaltion käytettävissä oleva rahoitusosuus kansallisen ja alueellisen kumppanuussuunnitelman täytäntöönpanoa varten. Ehdotuksessa jäsenvaltioille annetaan lisäksi mahdollisuus muuttaa suunnitelmaansa ja pyytää, että osa rahoituksesta jaetaan uudelleen kolmen sisäasiain rahoitusvälineen välillä.

Koska kaikki jäsenvaltiot eivät osallistu kaikkiin unionin politiikan aloihin (”vaihteleva geometria”), kolme sisäasioiden välinettä on jätetty kansallisten ja alueellisten kumppanuuksien rahaston rinnalle sen sijaan, että ne olisi sisällytetty siihen. Schengenin säännöstöön osallistuvien maiden oletetaan osallistuvan EU:n kanssa kahdenvälisissä järjestelyissä sovittujen rahoitusosuuksien kautta.

Tämän ehdotuksen tavoitteena on tarjota kohdennettua ja joustavaa unionin rahoitusta, jolla jäsenvaltioita tuetaan Schengen-järjestelmän, Euroopan yhdennetyn rajaturvallisuuden ja Schengen-alueen yleistä turvallisuutta ja asianmukaista toimintaa edistävien viisumeihin liittyvien tehtävien tehokkaassa täytäntöönpanossa, soveltamisessa ja kehittämisessä. Tätä varten ehdotuksessa tuetaan toimenpiteitä, joiden tavoitteena on rajojen valvontaan liittyvien valmiuksien vahvistaminen, yhteentoimivuuden ja digitalisaation kehittäminen, tilannetietoisuuden parantaminen, viisumimenettelyjen helpottaminen ja perusoikeusvelvoitteiden noudattamisen varmistaminen kaikissa asiaan liittyvissä toimissa.

Ehdotus perustuu rajaturvallisuuden ja viisumipolitiikan rahoitustukivälineessä[footnoteRef:5] ja asiaan liittyvissä unionin välineissä vahvistettuun, olemassa olevaan rakenteeseen, ja siinä otetaan huomioon uudet operatiiviset realiteetit ja teknologinen kehitys. Ehdotuksella pyritään varmistamaan tuen jatkuvuus ja vahvistamaan samalla unionin valmiuksia vastata uusiin haasteisiin, jotka vaikuttavat Schengen-alueen toimintaan, Euroopan yhdennettyyn rajaturvallisuuteen ja EU:n viisumipolitiikkaan. Ehdotus liittyy läheisesti kattavien unionin laaja-alaisten tietojärjestelmien ja yhteentoimivuusarkkitehtuurin, kuten rajanylitystietojärjestelmän (EES), Euroopan matkustustieto- ja -lupajärjestelmän (ETIAS), viisumitietojärjestelmän (VIS), Schengenin tietojärjestelmän ja Eurodacin, jatkuvaan täytäntöönpanoon ja kehittämiseen, ja lisäksi se täydentää muuttoliike- ja turvapaikkasopimuksen (seulonta-asetus) täytäntöönpanoa aiheellisilta osin. [5:  Euroopan parlamentin ja neuvoston asetus (EU) 2021/1148, annettu 7 päivänä heinäkuuta 2021, rajaturvallisuuden ja viisumipolitiikan rahoitustukivälineen perustamisesta yhdennetyn rajaturvallisuuden rahaston osaksi.] 


Kolme muuta ehdotuksen aihealuetta ovat Liettualle erityiseen kauttakulkujärjestelyyn myönnettävät määrärahat, säännös resursseista, jotka liittyvät Euroopan matkustustieto- ja -lupajärjestelmän (ETIAS) toiminnasta jäsenvaltioille aiheutuviin kustannuksiin sekä vuotuisen yhteisvastuureservin rahoitusosuussäännöt asetuksen (EU) 2024/1351[footnoteRef:6] mukaisesti. [6:  Asetus (EU) 2024/1351 turvapaikka-asioiden ja muuttoliikkeen hallinnasta, asetusten (EU) 2021/1147 ja (EU) 2021/1060 muuttamisesta ja asetuksen (EU) N:o 604/2013 kumoamisesta.] 


Tämän perusteella esittelijä suhtautuu myönteisesti siihen, että ehdotetussa monivuotisessa rahoituskehyksessä 2028–2034 unionin tukea on lisätty muuttoliikkeen, rajaturvallisuuden ja sisäisen turvallisuuden osalta ja että näille alueille osoitetut kokonaismäärärahat ovat kolme kertaa suuremmat kuin nykyisessä monivuotisessa rahoituskehyksessä.

Esittelijä katsoo, että asetuksen olisi tarjottava jäsenvaltioille selkeyttä ja ohjausta siitä, millaisia toimia ja toimenpiteitä välineestä voidaan tukea. Asetuksen olisi edelleen oltava rakenteeltaan joustava, mutta siinä olisi myös vahvistettava ei-tyhjentävä luettelo sen kuhunkin erityistavoitteeseen liittyvistä tukiluokista: Schengen-alueen toimivuus, Euroopan yhdennetty rajaturvallisuus ulkorajoilla ja yhteinen viisumipolitiikka. Näin suunniteltujen tukityyppien oikeudellista ja poliittista selkeyttä voitaisiin lisätä ja samalla voitaisiin välttää tukikelpoisten toimien liian ohjaileva tai poissulkeva luettelointi, joka heikentäisi uuden arkkitehtuurin tarpeellista joustavuutta.

Esittelijä katsoo myös, että EU-välineen tarjoaman joustavuuden olisi perustuttava objektiivisiin tarpeisiin ja selkeään unionin tason lisäarvoon. Tämän vuoksi komission olisi otettava huomioon EU-välineestä tarjottavan unionin tuen painopisteitä asettaessaan kiireelliset tarpeet ja ensisijaiset haasteet, jotka on havaittu unionin tason seurantamekanismien ja ‑välineiden perusteella, mukaan lukien Schengen-arviointien, Frontexin haavoittuvuusarvioinnin ja toimivaltaisten unionin elinten, toimistojen ja virastojen toimivaltuuksiensa rajoissa tekemien asiaankuuluvien analyysien avulla. Näin voitaisiin varmistaa, että joustavuus on avointa ja sitä ohjaavat näyttöön perustuva priorisointi ja operatiiviset tarpeet.

